Here is a page extracted from Wikipedia that may contain CSS, HTML, and a lot of unformatted text.

Title: Geidžiū kūlis
Content: Geidžiū kūlis, da mėnavuojams kāp Akmou truobelė pėrtelė, Dėdlīsis, Pėrtelė, Truobelė, īr dėdlis kūlis Žemaitėjuo, Mažeikiu rajuonė, Tėrkšliū seniūnėjuo, pri Geidžiū suodas. 

Uns īr paėlgs, netāsėklėngas skvarmas, veizės kāp sodieliouts ėš keliū kūliu. Geidžiū kūlė aukštoms - 2,5 m; ėlgoms - 5,94 m; platoms - 3,62 m. Kūli sodarontė oulėina - amfibuolėnis-biotitėnis plagiogranitognėisos, jousvā pėlks (margs), vėdotingrūdis ė smolkēgrūdis. Tiront kūli, nustatītė tė mineralā: plagioklazos (50%), kvarcos (20-30%), biotits (10%), mikroklins (<10%), raginokė (5%), epidots, cėrkuons.

Tas mitoluogėnis kūlis īr pats dėdīsā rėidolīs Mažeikiu rajonė. Uns gol pri Geidžiū-Tėrkšliū kelė, Geidžiū suoduo, aple 150 m i šiaurės vakaros nū naujuju Geidžiū kapėniu. Valstībės keravuojams nū 1964 m., paskelbts respoblėkinės reikšmies geoluogėjės pamėnklu.

Mažeikiu rajuons
Kūlē